title: Olier Mordrel
text: Olier Mordrel, Olivier Marie Joseph Mordrelle e anv gwir (Paris,29 a viz Ebrel 1901 – Triagad, 25 a viz Here 1985) a oa un tisavour hag ur broadelour breton.
  Da vare an Eil brezel-bed e savas a-du gant an naziegezh hag ar c'henlabour gant Alamagn Adolf Hitler.
  
  Buhez 
  E 1919 e kemeras perzh er strollad politikel Breiz Atao ; e 1922 e voe prezidant Unvaniez Yaouankiz Vreiz hag e 1925 en em stalias evel tisavour e Kemper.
  
  En hevelep bloavezh e savas gant Roparz Hemon ur seurt stagadenn, Gwalarn he zitl, d'ar gelaouenn Breiz Atao (niverenn 74, C'hwevrer 1925).
  D'ar mare-se e voe aozet ar c'hentañ Kuzul etrekeltiek e Dulenn, en Iwerzhon ; eno edo Taldir, Olier Mordrel, Morvan Marchal ha Youenn Drezen.
  
  E 1927 e teuas O. Mordrel da vezañ kenrener ha sekretour ar mennozhioù Strollad Emrenerien Vreiz.
  
  E-touez ar yaouankiz birvidik ha broadelour e voe er bloavezhioù 1930 ; perc'henn e oa d'an ampoent-se war ur stal arzoù kinklañ e Kemper, hag e klaskas un doare breizhat nevez.Ouzhpenn un tisavour hag ur skrivagner e oa un tresour ivez eus O. Mordrel, evit brudañ Breiz Atao dre gartennoù-post evel an hiniLisez Breiz Atao.
  
  E 1931 e voe krouet an eil Strollad Broadel Breizh (1931-1944) (Parti nationaliste breton, PNB) gant Frañsez Debauvais hag Olier Mordrel, hag a voe divodet e 1939 da vare gouarnamant Édouard Daladier en abeg d'un nebeud mennozhioù hag a oa pell diouzh re Vro-C'hall ha re dost eus re Alamagn, prest da zibennañ ar Stad c'hall.
  E 1933 ez embannas ar PNB e Breiz Atao ur programm gouarnamant anvet SAGA, gant un anv kuzh evit ar strollad politikel keltiek.
  
  E 1934 e savas ar gelaouenn Stur ; skridoùigoù a voe gouestlet d'ar vroadelouriezh keltiek, gant perzhioù enepyuzev. E Stur e voe embannet e 1938 ur farsadenn dindan stumm ul lizher : « Ar re hag a dap poan-gof pa welont ur c'hilhog dibennet a rankfe en em voazañ – Kuzul a-berzh ur c'heneil. ». 
  
  E 1936 e savas O. Mordrel Pobloù hag o harzhoù, ur c'hannadig gouestlet d'ar minorelezhioù broadel en Europa, gwelet eus Breizh. Hermann Bickler (1904-1984) a oa karget eus ar pennadoù hag a denne da Elsass. Ar c'hentañ niverenn (miz Genver 1937) eus Peuples et frontières (1937-1939, 25 niverenn) e voe enni ur pennad skrivet gant ar Flandrezat enepyuzevour J. Demeerseman o vurutellañ hag o klask divrudañ kannaded ar greizenn yuzev; hervezañ ne c'helle ket ar Stad alaman kavout un digarez d'ar fed ma vefe atav ken krog ar yuzevien e bed ar sinema.
  
  D'ar 14 a viz Kerzu 1938 e voe kondaonet Mordrel ha Debauvais d'ur bloavezh toull-bac'h, gant goursez evit an abeg a wask d'ar vroad c'hall. Adalek miz Gouere 1938 betek miz Gouere 1939 e voe sekretour meur ha skridaozer Breiz Atao.
  
  Oberennoù
  
  Levrioù 
   Pensées d'un Nationaliste breton (Breiz Atao, 1921-1927), Nouvelles Éditions Bretonnes, 1933 – Dindan an anv-pluenn Jean La Bénelais.
   Celtisme et christianisme, Merdrignac, Cahiers de la Bretagne réelle, 1969.
  Celtisme ou marxisme : étude d'un déraillement idéologique, La Bretagne réelle, 1970, 31 p.
   La subversion chrétienne (Celtisme et christianisme, II)n Merdrignac, Cahiers de la Bretagne réelle, 1972.
   Breiz Atao ou histoire et actualité du nationalisme breton, Embannadur Alain Moreau, dastumadenn « renet gant Jean Picollec »,‎ 1973, 557 p. (OCLC : 668861).
   La voie Bretonne, Nature et Bretagne, Kemper, 1975.
   L'Essence de la Bretagne, Gwipavaz, embannadur Kelenn 1977, (ASIN : B0000E8UJ8).
   Le terrorisme religieux : la grande substitution ou l'inversion des valeurs (Celtisme et christianisme, III), Merdrignac, Cahiers de la Bretagne réelle, 1978.
   Certaine religion étrangère avec une étrange et malfaisante doctrine (Celtisme et christianisme, IV), Merdrignac, Cahiers de la Bretagne réelle, 1979.
   Les Hommes-dieux – Récits de mythologie celtique, Copernic, 1979, (ASIN : B0039HRLGC).
   La Bretagne dans la littérarure, Famot, 1980 (ASIN : B00GTVIKV0).
   Le mythe de l'hexagone, Embannadurioù Jean Picollec, 1981 (ASIN : B00B75U7UU).
   L'Idée Bretonne, Albatros, 1981.
   La Bretagne, Nathan,1983 (ASIN : B0000EA5AS).
  
  Kelaouennoù 
   Stur, 1934 betek 1939 ha 1942 betek Eost 1943
  
  Troidigezh
   Rainer Maria Rilke, Kanenn hini Langenau, Ti-Moulerez Kenwerzel Breiz, Roazhon, war-dro 1932.
  
  Kenlabourer 
   Diaspad, Revue de culture celtique – Niv. 4 – 1983, Kelc'h Maksen Wledig – Pennad : L’étrange race des bretons de Paris.
  
  Levrlennadur 
   HAMON, Kristian : Les nationalistes bretons sous l'Occupation, An Here,‎ 2001 
   CHARTIER Erwan: La construction de l'interceltisme en Bretagne, des origines à nos jours : mise en perspective historique et idéologique, Roazhon, tezenn e Skol-veur Roazhon 2,‎ 2010
   MONNIER, Jean-Jacques (rener) & CASSARD, Jean-Christophe (rener) : Toute l'Histoire de Bretagne : Des origines à nos jours, Skol Vreizh,‎ 2012, 864 p. 
   DENIEL, Alain : Le mouvement breton, Maspéro, 1976 
   LE COUËDIC Daniel : Les architectes et l'idée bretonne, 1904-1945 – D'un renouveau des arts à la renaissance d'une identité, tezenn Stad, Roazhon, SHAB & Sant-Brieg, AMAB, 1995
   LE COUËDIC Daniel : lLe salut au drapeau des architectes bretons, Les Cahiers de la recherche architecturale, Niv. 24-25,‎ 1989, p. 15-23 {{ISBN|978-2-8636-4824-1
   CADIOU, Georges : Mordrel, Olier (1901-1985), en EMSAV – Dictionnaire critique, historique et biographique – Le mouvement breton de A à Z du XIXe à nos jours, Coop Breizh,‎ 2013 
  
  Ganedigezhioù 1901
  Marvioù 1985
  Istor Breizh en XXvet kantved
  Emsaverien Breizh
  Kenlabourerien Breizh
  Izili Strollad Broadel Breizh
  Skrivagnerien c'hallek
  Troourien vrezhonek
  Olier Mordrel